LV Eiropas Savienības Oficiālais Vēstnesis C 198/4

Dalībvalstu paziņotā informācija par valsts atbalstiem, kas piešķirti saskaņā ar Komisijas Regulu (EK) Nr. 1857/2006 par Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2009/C 198/03

Atbalsta Nr.: XA 55/09

Dalībvalsts: Latvija

Reģions: —

Atbalsta shēmas nosaukums vai individuālā atbalsta saņēmēja uzņēmuma nosaukums: Atbalsta shēma “Atbalsts lauku un lauksaimnieku biedrību un nodibinājumu savstarpējās sadarbības veicināšanai”

Juridiskais pamats: Ministru kabineta noteikumu “Noteikumi par ikgadējo valsts atbalstu lauksaimniecībai un tā piešķiršanas kārtību” 5. pielikuma 1. programma 1.-9. punkts.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Atbalsta shēmas kopējais apjoms 2009. gadā LVL 550 000

Atbalsta shēmas kopējais apjoms 2010. gadā LVL 550 000

Atbalsta shēmas kopējais apjoms 2011. gadā LVL 550 000

Atbalsta shēmas kopējais apjoms 2012. gadā LVL 550 000

Atbalsta shēmas kopējais apjoms 2013. gadā LVL 550 000

Atbalsta maksimālā intensitāte: Atbalstu lauku un lauksaimnieku biedrību un nodibinājumu savstarpējās sadarbības veicināšanai, kas nodrošina pakalpojumus lauksaimniekiem piešķir 100 % apmērā attiecībā uz trešo personu sniegtiem konsultāciju pakalpojumiem, tādām maksām par pakalpojumiem, kas nav nepārtrauktas vai periodiskas darbības un neattiecas uz uzņēmuma parastām darbības izmaksām.

Lauku un lauksaimnieku biedrībām un nodibinājumiem atbalstu piešķir, lai segtu saimnieciskos izdevumus pakalpojumu nodrošināšanai.

Īstenošanas datums:

Atbalsta shēmas vai individuālā atbalsta ilgums:

Atbalsta mērķis: Atbalsta mērķis ir iesaistīt lauku un lauksaimnieku biedrības un nodibinājumus lēmumu pieņemšanas procesā un nodrošināt informācijas apriti starp valsts pārvaldes iestādēm, Eiropas Savienības institūcijām un lauksaimniekiem.

Atbalstu piešķir atbilstoši Komisijas 2006. gada 15. decembra Regulas Nr. 1857/2006 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 15.panta 2 punkta c) apakšpunktam.

Attiecīgā(-ās) nozare(-es): Atbalsts paredzēts maziem un vidējiem uzņēmumiem, kas nodarbojas ar primāro lauksaimniecības produktu ražošanu.

Atbalsts paredzēts lopkopības un augkopības nozaru sektoram.

Atbildīgās iestādes nosaukums un adrese:

Latvijas Republikas Zemkopības ministrija Rīga, LV-1981 LATVIJA

Interneta adrese: http://www.zm.gov.lv/doc_upl/Atbalsts_NVO.pdf

Cita informācija: Atbalsts lauku un lauksaimnieku biedrību un nodibinājumu savstarpējās sadarbības veicināšanai tiks piešķirts saskaņā ar Komisijas 2006. gada 15. decembra Regulas (EK) Nr. 1857/2006 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 15. pantu.

Atbalstu piešķir natūrā subsidētu pakalpojumu veidā neietverot tiešus maksājumus naudā ražotājam un atbalsts būs pieejams visiem, kam pamatojoties uz objektīvi definētiem nosacījumiem, attiecīgajā nozarē ir tiesības uz to pretendēt.

Starpniekuzņēmums nesaņem nekādu atbalstu viss atbalsts tiek piešķirts tālāk galīgajiem saņēmējiem.

Atbalsts netiks piešķirts ar atpakaļejošu datumu attiecībā uz darbībām, ko saņēmējs jau ir veicis.

Atbalsta Nr.: XA 56/09

Dalībvalsts: Latvija

Reģions: —

Atbalsta shēmas nosaukums vai individuālā atbalsta saņēmēja uzņēmuma nosaukums: Atbalsta shēma “Atbalsts kredītprocentu daļējai dzēšanai”.

Juridiskais pamats: Ministru kabineta noteikumu “Noteikumi par valsts atbalstu lauksaimniecībai un tā piešķiršanas kārtību” 6. pielikums 1. programma 1-15. punkts.

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Atbalsta shēmas kopējais apjoms 2009. gadā LVL 10 000 000.

Atbalsta shēmas kopējais apjoms 2010. gadā LVL 10 000 000.

Atbalsta shēmas kopējais apjoms 2011. gadā LVL 10 000 000.

Atbalsta shēmas kopējais apjoms 2012. gadā LVL 10 000 000.

Atbalsta shēmas kopējais apjoms 2013. gadā LVL 10 000 000.

Atbalsta maksimālā intensitāte: Atbalsta intensitāte 40-60 % apmērā un atbalstu var saņemt pretendents, kurš nodarbojas ar primāro lauksaimniecības produktu ražošanu, kurš ir saņēmis kredītu vai līzingu investīcijām:

Atbalsts sedz daļu no faktiski samaksātās kredīta vai līzinga (izņemot operatīvā līzinga) procentu summas. Atbalsta apjoms ir summa, kas nepārsniedz 4 procentu gada kredītlikmi vai faktisko likmi, ja kredītprocentu likme ir mazāka par 4 procentiem.

Aprēķinot atbalsta lielumu, ievēro Regulas (EK) Nr. 1857/2006 19.panta prasības. Atbalsta lielums nevar pārsniegt:

Īstenošanas datums:

Atbalsta shēmas vai individuālā atbalsta ilgums:

Atbalsta mērķis: Atbalsta mērķis ir veicināt racionālas un efektīvas lauksaimnieciskās ražošanas attīstību, samazinot produkcijas ražošanas izmaksas un ieviešot modernas ražošanas tehnoloģijas.

Atbalstu piešķir atbilstoši Komisijas 2006. gada 15. decembra Regulas Nr. 1857/2006 par EK Līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001 4.pantam.

Attiecīgā(-ās) nozare(-es): Atbalsts paredzēts maziem un vidējiem uzņēmumiem, kas nodarbojas ar primāro lauksaimniecības produktu ražošanu.

Atbildīgās iestādes nosaukums un adrese:

Zemkopības ministrija Rīga 2.2.2009. Latvijas Republikas Zemkopības ministrija Rīga, LV-1981 LATVIJA

Interneta adrese: http://www.zm.gov.lv/doc_upl/kreditprocentu_kompensacijas.pdf

Cita informācija: Atbalsts netiks piešķirts ar atpakaļejošu datumu attiecībā uz darbībām, ko saņēmējs jau ir veicis.

Atbalsta maksimālā summa vienam uzņēmumam trīs finanšu gadu laikā nevar pārsniegt 281 120 latus(400 000 EUR) vai 351 400 latus (500 000 EUR), ja uzņēmums atrodas mazāk labvēlīgā apgabalā.

Atbalstu piešķirt tikai tādiem uzņēmumiem, kas nav grūtībās nonākuši uzņēmumi.

Atbilstoši 1857/2006 4. panta 10. punktam atbalstu nepiešķir tādu produktu ražošanai, ar kuriem atdarina vai aizstāj pienu un piena produktus.

Atbalsta Nr.: XA 129/09

Dalībvalsts: Francija

Reģions:

Département des Yvelines

Atbalsta shēmas nosaukums:

Aides aux investissements dans les exploitations agricoles du département

Juridiskais pamats:

— article 4 du règlement (CE) no 1857/2006 de la Commission du 15 décembre 2006,

— article L 1511-2 à L 1511-5 du code général des collectivités territoriales,

— délibération du Conseil Général,

— convention entre la Chambre Interdépartementale de l’Agriculture d’Ile-de-France, l’Etat et le Conseil Général des Yvelines du 25 avril 2002 et son avenant du 20 juillet 2006.

Saskaņā ar atbalsta shēmu plānotie gada izdevumi: EUR 230 000 gadā

Atbalsta maksimālā intensitāte:

— 40 % darbiem šķidrā mēslojuma un augu aizsardzības līdzekļu uzglabāšanas iekārtu drošības nodrošināšanai un darbiem smidzinātāju uzpildes un mazgāšanas vietu izveidei,

— 10 % pārējos gadījumos.

Īstenošanas datums: No dienas, kad atbrīvojums publicēts Komisijas tīmekļa vietnē

Atbalsta shēmas ilgums: Līdz 2013. gada 31. decembrim

Atbalsta mērķis: Šīs atbalsta shēmas mērķis ir palīdzēt Ivlīnas lauku saimniecībām izturēt spēcīgo urbanizācijas spiedienu, kas raksturīgs šim departamentam, un ļaut lauksaimniecībai saglabāt tās līdzšinējo vietu departamenta teritorijā, lai tajā nosargātu lauksaimniecisko darbību.

Atbalsts turpina atbalsta shēmu, par kuru tika paziņots Eiropas Komisijai un kuru tā apstiprināja ar numuru N 607/2001 un N 137/2005. Departamenta padome vēlas to turpināt, pielāgojot to atbilstoši Komisijas 2006. gada 15. decembra Regulas (EK) Nr. 1857/2006 4. pantam, un apņemas ievērot minētā panta noteikumus.

Šis departamentam ir ļoti būtisks pasākums. Tas palīdz uzsākt projektus, kuri vienlaikus uzlabo gan vides kvalitāti, gan Ivlīnas departamenta lauksaimniecības ekonomisko rentabilitāti.

Departamenta veiktie pasākumi veicināja ieguldījumus lauku saimniecībās. Atbalsta likme 10 % ar maksimālo piešķīrumu EUR 11 000 (lielākajā daļā gadījumu) prasīja ievērojamu līdzdalību no lauksaimnieku puses un tātad galvenokārt kalpoja kā stimulējošs līdzeklis. Kopš 2002. gada subsīdiju pieteikumu skaits ir nemitīgi audzis no 6 pieteikumiem 2002. gadā līdz gandrīz 50 pieteikumiem 2007. gadā.

Projektu aizvien būs daudz. Tāpēc departamenta padome vēlas, lai jaunās atbalsta shēmas kopējais budžets būtu EUR 230 000.

Atbalsta likmes palielināšana līdz 40 % 2005. gadā darbiem šķidrā mēslojuma un augu aizsardzības līdzekļu uzglabāšanas iekārtu drošības nodrošināšanai bija ļoti efektīva un ļāva Ivlīnas departamenta saimniecībās izveidot 41 augu aizsardzības līdzekļu uzglabāšanas novietni un 23 šķidrā mēslojuma uzglabāšanas tvertnes. Arī turpmāk tiks piemērota šī stimulējošā atbalsta likme, lai vēl vairāk pieaugtu iesaistīto saimniecību skaits un līdz ar to samazinātos nejauša ūdens piesārņojuma risks.

Turklāt departamenta padome ir pielāgojusi pasākumu valstī aktuālajai problemātikai, sekmējot ieguldījumus, kas saistīti ar sertifikāciju “Haute Valeur Environnementale” (HVE sertifikācija – Augstas vides vērtības sertifikācija), ko ieviesa forums “Grenelle de l’Environnement”.

Saskaņā ar Komisijas 2006. gada 15. decembra Regulas (EK) Nr. 1857/2006 4. panta mērķiem attiecināmajiem ieguldījumiem tātad jāatbilst vismaz vienai no šādām prioritātēm:

ūdens kvalitātes saglabāšana un uzlabošana, piemēram, darbi, kas saistīti ar riska produktu (dīzeļdegviela, mēslojums, augu aizsardzības līdzekļi) uzglabāšanas un apstrādes iekārtu uzpildes infrastruktūras drošības uzlabošanu, iekārtas, kas saistītas ar apstrādes iekārtu (skalošanas tvertnes, kannu skalotāji, sprauslas, kas samazina aizplūšanu, dozētājsūkņi u. c.) pielāgošanu ar mērķi samazināt piesārņojumu, darbi, kas tiek veikti papildus darbiem, lai nodrošinātu mājlopu turēšanas ēku atbilstību standartiem, ja tiek veikti pasākumi, kas pārsniedz Kopienas standartu prasības, iekārtas, kas paredzētas tam, lai uzlabotu precīzās lauksaimniecības efektivitāti;

vides saglabāšana, piemēram, HVE sertifikācija, projekti, kas ietver ierīces, kuras ir paredzētas lauksaimniecībā izmantotā ūdens resursu labākai apsaimniekošanai, vai ieguldījumus, kas ļauj izmantot videi nekaitīgākus audzēšanas paņēmienus, jo īpaši augļkopībā (efektīvas regulēšanas iekārtas ūdens padeves kontrolēšanai un vienādošanai, iekārtas, kas ļauj noteikt ūdens padeves nepieciešamību, piemēram, manometri, u. c.);

specializēto saimniecību modernizācija, piemēram, ieguldījumi, kas nepieciešami jaunas saimniecības izveidošanai (urbumi, ja tādi ir nepieciešami), ieguldījumi, kas sekmē kvalitātes, ražošanas apstākļu vai higiēnas apstākļu uzlabošanu vai samazina ražošanas izmaksas (lietus aizsegu ierīkošana, tuneļa izbūve, apūdeņošanas sistēmas izveide u. c.), inovatīvu materiālu iegāde vides aizsardzības jomā;

pārtikas kvalitātes un nekaitīguma uzlabošana, piemēram, ieguldījumi, kas ļauj uzlabot glabāšanas apstākļus (dzesēšanas kameras, uzglabāšanas ēkas u. c.), ventilācijas un šķirošanas iekārtas saimniecībā, iekārtas un aprīkojums, kas paredzēts jauno dārzeņu (kartupeļu u. c.) kvalitātes un nekaitīguma uzlabošanai saimniecībā;

dažādošanas projekti, piemēram, būves vai aprīkojumi, kas saistīti ar tā saukto dažādošanas audzēšanu vai atbilst reģionālai, ar zīmolu vai marķējumu apzīmētai ražošanai (mājlopu turēšanas ēku iekārtošana, lopbarības vai dzīvnieku pārtikai paredzētu graudu glabāšana, zirgaudzētavas staļļu nodalījumu izveide u. c.), iekārtas vai aprīkojumi, kas saistīti ar jauno dārzeņu uzglabāšanu augstas kvalitātes dažādošanas audzēšanā vai ir paredzēti, lai atkal celtu kāda reģionāla produkta vērtību.

Neatkarīgi no attiecīgo ieguldījumu stratēģiskās virzības un rakstura atbalstu nepiešķir par parastas nomaiņas darbībām. Turklāt lietoti materiāli nav uzskatāmi par attiecināmajiem ieguldījumiem.

Saskaņā ar Regulas (EK) Nr. 1857/2006 4. pantu apūdeņošanas iekārtu iegādei un apūdeņošanas darbiem atbalstu piešķir tikai tad, ja ar to panāktais ūdens patēriņa samazinājums ir vismaz 25 %.

Attiecībā uz visiem atbalsta shēmā paredzētajiem ieguldījumiem lauku saimniecībās departamenta padome plāno sniegt atbalstu vienīgi tiem lauksaimniekiem, kuru iekārtas atbilst noteikumiem vides, higiēnas un dzīvnieku labturības jomā.

Pasākums paredz atbalstu 10 % apmērā ar maksimālo piešķīrumu EUR 11 000. Izņēmums ir šķidrā mēslojuma un augu aizsardzības līdzekļu uzglabāšanas iekārtas, kam tiek piešķirts atbalsts 40 % apmērā (maksimālais piešķīruma apjoms EUR 4 500 vienai iekārtai).

Šis atbalsts var tikt piešķirts papildus citiem atbalsta maksājumiem. Tāpēc vienmēr tiks gādāts par to, lai tiktu ievēroti atbalsta maksimālā apjoma ierobežojumi:

40 % (maksimāli) no attiecināmajiem ieguldījumiem,

50 % (maksimāli) no attiecināmajiem ieguldījumiem, ja tos īsteno jaunie lauksaimnieki piecu gadu laikā pēc uzņēmuma dibināšanas,

60 % (maksimāli) no ieguldījumiem, kas rada papildu izmaksas saistībā ar vides aizsardzību, lopkopības saimniecību higiēnas apstākļu vai lauksaimniecības dzīvnieku labturības uzlabošanu.

Atbalsta likmju paaugstināšana vides, higiēnas vai dzīvnieku labturības jomā tiks piemērota vienīgi izmaksām, kas nepieciešamas uzlabošanas mērķim, vienīgi ieguldījumiem, kuri nerada ražošanas jaudas pieaugumu un kuri pārsniedz obligātos piemērojamos standartus, vai no jauna noteiktu standartu ieviešanai saskaņā ar Regulas (EK) Nr. 1857/2006 2. panta 10. apakšpunktu un 4. panta 2. punkta e) apakšpunktu.

Attiecīgā(-ās) nozare(-es): Visas lauku saimniecības, kas darbojas Ivlīnas departamentā.

Piešķīrējas iestādes nosaukums un adrese:

Monsieur le président du Conseil général des Yvelines Hôtel du département 2, place André Mignot 78012 Versailles Cedex FRANCE

Tīmekļa vietne: http://www.yvelines.fr/yvelines_eco/documents/aide_invest_exploit_agri.pdf

Atbalsta Nr.: XA 145/09

Dalībvalsts: Spānija

Reģions: Comunitat Valenciana

Atbalsta shēmas nosaukums:

Ayuda al Centro Integrado Apícola Valenciano

Juridiskais pamats: Resolución de la Consellera de Agricultura Pesca y Alimentación, que concede la subvención basada en la línea nominativa descrita en la ley 17/2008 de presupuestos de la Generalitat.

Plānotie gada izdevumi: 2009. gadā – EUR 50 000

Atbalsta maksimālā intensitāte: 100 % apmērā no attiecināmajiem izdevumiem

Īstenošanas datums: no dienas, kad Komisijas Lauksaimniecības un lauku attīstības ģenerāldirektorāta tīmekļa vietnē publicēts atbrīvojuma pieprasījuma reģistrācijas numurs.

Atbalsta shēmas ilgums: 2009. gads

Atbalsta mērķis: Valensijas biškopjiem un to organizācijām nodrošināt šādus pakalpojumus:

testi, veselības pārbaudes un citi pasākumi slimību konstatēšanai bišu stropos;

pārbaudes un sistēmas, kas nodrošina medus un citu biškopības produktu tirdzniecības noteikumu ievērošanu.

Attiecināmie izdevumi, par kuriem piešķir atbalstu, ir Regulā (EK) Nr. 1857/2006 minētie izdevumi saskaņā ar regulas 10. pantu (veselības pārbaudes, ko veic kā natūrā subsidētu pakalpojumu) un 14. panta 2. punkta b) apakšpunktu (kvalitātes sistēmu ieviešana, lai nodrošinātu autentiskumu un tirdzniecības standartu ievērošanu).

Attiecīgā(-ās) nozare(-es): Valensijas biškopji un to organizācijas

Piešķīrējas iestādes nosaukums un adrese:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Tīmekļa vietne: http://www.agricultura.gva.es/especiales/ayudas_agrarias/pdf/ciav2009.pdf

Atbalsta Nr.: XA 159/09

Dalībvalsts: Itālija

Reģions:

Emilia-Romagna (Camera di Commercio di Bologna)

Atbalsta shēmas nosaukums vai individuālā atbalsta saņēmēja uzņēmuma nosaukums:

Regolamento camerale per l’assegnazione alle imprese della provincia di Bologna di contributi in conto abbattimento interessi per l’accesso al credito

Juridiskais pamats: Deliberazione della Giunta camerale n. 42 del 3 marzo 2009 che modifica il regime approvato con deliberazione di Giunta n. 185 del 16 settembre 2008 (XA Nr.: 372/08).

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: apstiprinātie gada izdevumi atbalstam Nr. XA 372/08

Atbalsta maksimālā intensitāte: apstiprinātā intensitāte atbalstam Nr. XA 372/08

Īstenošanas datums: no dienas, kad Eiropas Komisijas Lauksaimniecības un lauku attīstības ģenerāldirektorāta tīmekļa vietnē publicēts atbrīvojuma pieprasījuma reģistrācijas numurs.

Atbalsta shēmas vai individuālā atbalsta ilgums: līdz 2013. gada 31. decembrim

Atbalsta mērķis: apstiprinātie mērķi atbalstam Nr. XA 372/08

Attiecīgā(-ās) nozare(-es): apstiprinātās nozares atbalstam Nr. XA 372/08

Piešķīrējas iestādes nosaukums un adrese:

Camera di Commercio I.A.A. di Bologna Piazza Mercanzia 4 40125 Bologna BO ITALY

Tīmekļa vietne: http://www.bo.camcom.it/intranet/ALTRI-SERV/DIRITTO-AN/Consorzi-F/index.htm

Cita informācija: grozījumi atbalstā Nr. XA 372/2008 attiecas tikai uz:

iespēju iegūt atbalstu par finansējumu, ko piešķīrušas atzītas finanšu iestādes (iepriekš tas bija iespējams tikai attiecībā uz bankas aizdevumiem);

nākotnē paredzēto iespēju atbalsta pieprasījumus sūtīt elektroniski, nevis pa pastu;

pieprasījumu iesniegšanas termiņu pārskatīšanu (60 dienu laikā no dienas, kad kredītiestāde vai finanšu iestāde paziņojusi par finansējuma piešķiršanu, nevis pēc 30. aprīļa tajā gadā, kas seko gadam, kad noteikts ierobežojums.)